אבן עזרא על קהלת ו ב
(ב)  איש - יש מפרשים נכסים כמו רכוש ומלת חסר ומלת מלא על דרך אחת והם שתיהם מן הפעלים העומדים אף על פי שצריכין סמיכה והענין כשיאמר האומר חסר הוא פלוני צריך שיוסיף לבאר חסרונו אם מחכמה אם מהון אם מגדולה הלא תראה חסר משוגעים אני והוא סמוך וענינו חסר אני ממשוגעים וכן מלא ימים וכן ואיננו חסר מכל תאות נפשו והוא בבנינים הכבדים פועל יוצא כמו ותחסרהו מעט מאלהים שמתו חסר מעט מאלהים, וטעה האומר כי הוא יוצא לשנים פעולים ונמצא מן הכבד הנוסף. והממעיט לא החסיר – עניינו לא הוליד חסרון, והנה הוא כמו פועל יוצא, כמו העדיף: